CELEX: 31998L0042
Language: el
Date: 1998-06-19 00:00:00
Title: Οδηγία 98/42/ΕΚ της Επιτροπής της 19ης Ιουνίου 1998 για την τροποποίηση της οδηγίας 95/21/ΕΚ του Συμβουλίου για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος από το κράτος ελλιμενισμού) (Κείμενο που παρουσιάζει ενδιαφέρον για τον ΕΟΧ)

Avis juridique important

|

31998L0042

Οδηγία 98/42/ΕΚ της Επιτροπής της 19ης Ιουνίου 1998 για την τροποποίηση της οδηγίας 95/21/ΕΚ του Συμβουλίου για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος από το κράτος ελλιμενισμού) (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 184 της 27/06/1998 σ. 0040 - 0046

ΟΔΗΓΙΑ 98/42/ΕΚ ΤΗΣ ΕΠΙΤΡΟΠΗΣ της 19ης Ιουνίου 1998 για την τροποποίηση της οδηγίας 95/21/ΕΚ του Συμβουλίου για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος από το κράτος ελλιμενισμού) (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 95/21/ΕΚ του Συμβουλίου, της 19ης Ιουνίου 1995, για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος από το κράτος ελλιμενισμού) (1), όπως τροποποιήθηκε από την οδηγία 98/25/ΕΚ (2), και ιδίως το άρθρο 19,Εκτιμώντας:ότι πρέπει να ληφθούν υπόψη οι τροποποιήσεις, οι οποίες έχουν τεθεί σε ισχύ, των συμβάσεων, των πρωτοκόλλων, των κωδίκων και των ψηφισμάτων του Διεθνούς Ναυτιλιακού Οργανισμού (ΙΜΟ), καθώς και οι εξελίξεις και τα σημεία που περιέχονται στο μνημόνιο συνεννόησης του Παρισιού (ΜΣ) 7ότι από τότε που εκδόθηκε η οδηγία 95/21/ΕΚ έχουν καταβληθεί περαιτέρω προσπάθειες να αναπτυχθεί ένα καλύτερο σύστημα εστίασης 7 ότι πρέπει να ενσωματωθεί στην οδηγία το σύστημα παράγοντα εστίασης το οποίο αναπτύχθηκε στο πλαίσιο του ΜΣ του Παρισιού 7ότι ο κατάλογος πιστοποιητικών και εγγράφων που παρατίθεται στο παράρτημα ΙΙ της οδηγίας 95/21/ΕΚ πρέπει να τροποποιηθεί, προκειμένου να ληφθούν υπόψη τροποποιήσεις της διεθνούς νομοθεσίας που έχουν τεθεί σε ισχύ 7ότι ο κατάλογος «σαφών λόγων» για λεπτομερέστερη επιθεώρηση που παρατίθεται στο παράρτημα ΙΙΙ της προαναφερθείσας οδηγίας θα πρέπει να τροποποιηθεί σύμφωνα με τον πληρέστερο κατάλογο που περιέχεται στο ψήφισμα του ΙΜΟ Α.787(19) 7ότι σύμφωνα με το παράρτημα IV της εν λόγω οδηγίας, οι διαδικασίες και οι κατευθυντήριες γραμμές για τον έλεγχο των πλοίων τις οποίες οφείλει να τηρεί ο επιθεωρητής είναι αυτές που περιέχονται στα ψηφίσματα του ΙΜΟ Α.466(ΧΙΙ), όπως τροποποιήθηκε, Α.542(13), MEPC.26(23) και Α.742(18) 7 ότι το εν λόγω παράρτημα IV πρέπει να τροποποιηθεί, προκειμένου να ληφθεί υπόψη ότι τα εν λόγω ψηφίσματα ανακλήθηκαν με το ψήφισμα του ΙΜΟ Α.787(19) 7 ότι οι διαδικασίες που περιγράφονται στο ψήφισμα Α.787(19) έχουν ενσωματωθεί στο παράρτημα Ι «Διαδικασίες ελέγχου του κράτους ελλιμενισμού» του ΜΣ του Παρισιού 7ότι κατά τη λήψη απόφασης σχετικά με την απαγόρευση απόπλου πλοίου, ο επιθεωρητής λαμβάνει υπόψη τα κριτήρια που απαριθμούνται στο παράρτημα VI της υπόψη οδηγίας 7 ότι, ωστόσο, υπό ορισμένες προϋποθέσεις, δεν θα ήταν σκόπιμο να απαγορεύεται ο απόπλους πλοίου με αιτιολογικό βλάβες οι οποίες έχουν προκύψει τυχαία 7ότι το εν λόγω παράρτημα VI πρέπει επίσης να τροποποιηθεί υπό το φως των διατάξεων που περιλαμβάνονται στο ψήφισμα του ΙΜΟ Α.787(19), ιδίως όσον αφορά τα ζητήματα που εμπίπτουν στο πεδίο της διεθνούς σύμβασης για πρότυπα εκπαίδευσης, έκδοσης πιστοποιητικών και τήρησης φυλακών ναυτικών του 1978 (STCW) 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που έχει συσταθεί δυνάμει του άρθρου 12 της οδηγίας 93/75/ΕΟΚ του Συμβουλίου (3), όπως τροποποιήθηκε τελευταία από την οδηγία 97/34/ΕΚ της Επιτροπής (4),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 95/21/ΕΚ τροποποιείται ως εξής:1. Στο άρθρο 5, η παράγραφος 2 αντικαθίσταται από το ακόλουθο κείμενο:«2. Κατά την επιλογή των προς επιθεώρηση πλοίων, η αρμόδια αρχή δίνει προέχουσα προτεραιότητα στα πλοία που αναφέρονται στο παράρτημα Ι μέρος Ι. Κατά τον καθορισμό της σειράς προτεραιότητας για την επιθεώρηση των λοιπών πλοίων που απαριθμούνται στο παράρτημα Ι, η αρμόδια αρχή χρησιμοποιεί τον συνολικό παράγοντα εστίασης του πλοίου που αναφέρεται στο παράρτημα Ι μέρος ΙΙ.»2. Τα παραρτήματα Ι, ΙΙ, ΙΙΙ, IV και VI τροποποιούνται όπως προβλέπεται στο παράρτημα της παρούσας οδηγίας.Άρθρο 2 1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 30 Σεπτεμβρίου 1998. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.Άρθρο 3 Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 19 Ιουνίου 1998.Για την ΕπιτροπήNeil KINNOCKΜέλος της Επιτροπής(1) ΕΕ L 157 της 7. 7. 1995, σ. 1.(2) ΕΕ L 133 της 7. 5. 1998, σ. 19.(3) ΕΕ L 247 της 5. 10. 1993, σ. 19.(4) ΕΕ L 158 της 17. 6. 1997, σ. 40.ΠΑΡΑΡΤΗΜΑ 1. Το παράρτημα Ι αντικαθίσταται από το ακόλουθο κείμενο:«ΠΑΡΑΡΤΗΜΑ ΙΠΛΟΙΑ ΠΡΟΣ ΕΠΙΘΕΩΡΗΣΗ ΚΑΤΑ ΠΡΟΤΕΡΑΙΟΤΗΤΑ(όπως αναφέρεται στο άρθρο 5 παράγραφος 2)I. Προέχοντες παράγοντεςΑνεξάρτητα από την τιμή του παράγοντα εστίασης, τα ακόλουθα πλοία θεωρείται ότι έχουν προέχουσα προτεραιότητα προς επιθεώρηση.1. Πλοία για τα οποία οι πλοηγοί ή οι λιμενικές αρχές ανέφεραν ότι έχουν ελαττώματα τα οποία ενδέχεται να θίγουν την ασφαλή πλεύση τους (σύμφωνα με την οδηγία 93/75/ΕΟΚ και το άρθρο 13 της παρούσας οδηγίας).2. Πλοία τα οποία παρέλειψαν να συμμορφωθούν με τις υποχρεώσεις που προβλέπονται από την οδηγία 93/75/ΕΟΚ.3. Πλοία τα οποία απετέλεσαν το αντικείμενο έκθεσης ή κοινοποίησης από άλλο κράτος μέλος.4. Πλοία τα οποία απετέλεσαν το αντικείμενο αναφοράς ή καταγγελίας του πλοιάρχου, μέλους του πληρώματος ή οποιουδήποτε προσώπου ή οργανισμού που έχει έννομο συμφέρον για την ασφαλή κίνηση του πλοίου, τις συνθήκες διαβίωσης και εργασίας επί του πλοίου ή την πρόληψη της ρύπανσης, εκτός εάν το οικείο κράτος μέλος κρίνει ότι η αναφορά ή η καταγγελία είναι προφανώς αδικαιολόγητες 7 η ταυτότητα του προσώπου που υποβάλλει την αναφορά ή την καταγγελία δεν αποκαλύπτεται στον πλοίαρχο ή τον πλοιοκτήτη του συγκεκριμένου πλοίου.5. Πλοία τα οποία:- συγκρούσθηκαν, προσάραξαν ή εξώκειλαν καθ' οδόν προς τον λιμένα,- κατηγορήθηκαν βάσει ισχυρισμών για παράβαση των διατάξεων σχετικά με την απόρριψη επικίνδυνων ουσιών ή λυμάτων,- εκτέλεσαν ασταθείς και επισφαλείς ελιγμούς κατά τους οποίους δεν τηρήθηκαν τα μέτρα σχετικά με την πορεία που θεσπίστηκαν από το ΙΜΟ ή οι πρακτικές και οι διαδικασίες ασφαλούς ναυσιπλοΐας ή- πραγματοποίησαν χειρισμούς με τρόπο ώστε να θέσουν σε κίνδυνο πρόσωπα, ιδιοκτησία ή το περιβάλλον.6. Πλοία τα οποία έχουν απωλέσει την κλάση τους για λόγους ασφαλείας κατά τους προηγούμενους έξι μήνες.II. Συνολικός παράγοντας εστίασηςΤα ακόλουθα πλοία θεωρείται ότι έχουν προτεραιότητα προς επιθεώρηση.>ΘΕΣΗ ΠΗΝΑΚΑ>Ως παράγοντας εστίασης νοείται η αριθμητική τιμή που δίδεται σε μεμονωμένο πλοίο σύμφωνα με τις διατάξεις του εν λόγω παραρτήματος και εγγράφεται στο σύστημα πληροφοριών Sirenac.Κατά τον καθορισμό της σειράς προτεραιότητας των πλοίων που απαριθμούνται ανωτέρω, η αρμόδια αρχή λαμβάνει υπόψη τη σειρά που υποδεικνύεται από τον συνολικό παράγοντα εστίασης. Υψηλότερος παράγοντας εστίασης υποδηλώνει υψηλότερη προτεραιότητα. Ο παράγοντας εστίασης είναι το άθροισμα των ισχυουσών τιμών παράγοντα εστίασης που αναφέρονται ανωτέρω. Οι παράγραφοι 5, 6 και 7 εφαρμόζονται μόνο για επιθεωρήσεις που διεξάγονται κατά τους δώδεκα τελευταίους μήνες. Ο συνολικός παράγοντας εστίασης δεν μπορεί να είναι μικρότερος από το άθροισμα που δίνουν οι παράγραφοι 4, 8, 9, 10, 11, και 12.»2. Το παράρτημα II τροποποιείται ως εξής:1. Το σημείο 13 αντικαθίσταται από το ακόλουθο κείμενο:«13. Αντίγραφο του εγγράφου συμμόρφωσης και του πιστοποιητικού ασφαλούς διαχείρισης που εκδίδονται σύμφωνα με τον διεθνή κώδικα διαχείρισης για την ασφαλή ναυσιπλοΐα και την πρόληψη της ρύπανσης (Solas, κεφάλαιο IX).»2. Παρεμβάλλονται τα ακόλουθα σημεία μετά το σημείο 14:«15. Βεβαίωση συμμόρφωσης με τις ειδικές διατάξεις για πλοία που μεταφέρουν επικίνδυνα εμπορεύματα.16. Πιστοποιητικό ασφάλειας ταχύπλοων σκαφών και άδεια λειτουργίας ταχύπλοου σκάφους.17. Ειδικός κατάλογος ή δηλωτικό επικίνδυνων εμπορευμάτων ή λεπτομερές σχέδιο στοιβασίας.18. Ημερολόγιο πλοίου όπου έχουν καταχωρηθεί οι ασκήσεις συναγερμού και οι επιθεωρήσεις και συντηρήσεις των συσκευών και των διατάξεων διάσωσης.19. Πιστοποιητικό ασφάλειας πλοίου για ειδικούς σκοπούς.20. Πιστοποιητικό ασφάλειας κινητής μονάδας γεωτρήσεων ανοικτής θαλάσσης.21. Για τα πετρελαιοφόρα, τα στοιχεία του συστήματος παρακολούθησης και ελέγχου της απόρριψης πετρελαίου για το τελευταίο ταξίδι.22. Πίνακας συγκέντρωσης, σχέδιο αντιμετώπισης πυρκαγιάς και, για τα επιβατηγά πλοία, σχέδιο αντιμετώπισης αβαριών.23. Σχέδιο έκτακτης ανάγκης για την αντιμετώπιση ρύπανσης από πετρέλαιο.24. Αρχείο των εκθέσεων ελέγχου (για τα πλοία μεταφοράς φορτίου χύδην και τα πετρελαιοφόρα).25. Εκθέσεις επιθεώρησης οι οποίες συντάχθηκαν στο πλαίσιο προγενέστερων ελέγχων από το κράτος ελλιμενισμού.26. Για τα επιβατηγά πλοία ρο-ρο, πληροφορίες για τον λόγο A/A-max.27. Έγγραφο άδειας για τη μεταφορά σιτηρών.28. Εγχειρίδιο σταθερότητας φορτίου.»3. Το παράρτημα III αντικαθίσταται από το ακόλουθο κείμενο:«ΠΑΡΑΡΤΗΜΑ IIIΠΑΡΑΔΕΙΓΜΑΤΑ "ΣΑΦΩΝ ΛΟΓΩΝ" ΓΙΑ ΛΕΠΤΟΜΕΡΕΣΤΕΡΗ ΕΠΙΘΕΩΡΗΣΗ(όπως αναφέρεται στο άρθρο 6 παράγραφος 3)1. Πλοία που αναφέρονται στο παράρτημα I, μέρος I και μέρος II παράγραφοι II-3, II-4, II-5β, II-5γ, II-8 και II-11.2. Το βιβλίο πετρελαίου δεν τηρείται ορθώς.3. Κατά την εξέταση των πιστοποιητικών και των λοιπών εγγράφων [βλέπε άρθρο 6 παράγραφος 1, στοιχείο α) και παράγραφος 2], διαπιστώθηκαν ανακρίβειες.4. Ενδείξεις ότι το πλήρωμα δεν είναι σε θέση να τηρεί τις απαιτήσεις του άρθρου 8 της οδηγίας 94/58/ΕΚ του Συμβουλίου, της 22ας Νοεμβρίου 1994, σχετικά με το ελάχιστο επίπεδο εκπαίδευσης των ναυτικών (1).5. Ενδείξεις ότι οι εργασίες φορτοεκφόρτωσης και οι λοιπές εργασίες δεν εκτελούνται ασφαλώς, ή σύμφωνα με τις κατευθυντήριες γραμμές του IMO, π.χ. η περιεκτικότητα του βασικού δικτύου παροχής αδρανούς αερίου των δεξαμενών φορτίου σε οξυγόνο υπερβαίνει την οριζόμενη ανώτατη στάθμη.6. Παράλειψη εκ μέρους του πλοιάρχου ενός πετρελαιοφόρου να προσκομίσει τα στοιχεία του συστήματος παρακολούθησης και ελέγχου της απόρριψης πετρελαίου για το τελευταίο ταξίδι άνευ φορτίου.7. Απουσία ενημερωμένου πίνακα συγκέντρωσης ή άγνοια από τα μέλη του πληρώματος των καθηκόντων τους σε περίπτωση πυρκαγιάς ή εντολής για εγκατάλειψη του πλοίου.8. Εκπομπή ψευδών σημάτων κινδύνου η οποία δεν ακολουθήθηκε από τις κατάλληλες διαδικασίες ακύρωσης.9. Απουσία κύριας σημασίας εξοπλισμού ή διατάξεων, απαιτούμενων από τις συμβάσεις.10. Εξαιρετικά ανθυγιεινές συνθήκες επί του πλοίου.11. Ενδείξεις από τη γενική εντύπωση και τις παρατηρήσεις του επιθεωρητή ότι το κύτος ή η δομή του πλοίου παρουσιάζουν σοβαρές φθορές ή ελλείψεις, οι οποίες ενδεχομένως θέτουν σε κίνδυνο την ακεραιότητα, τη στεγανότητα ή την αντοχή του πλοίου στις καιρικές συνθήκες.12. Πληροφορίες ή στοιχεία ότι ο πλοίαρχος ή το πλήρωμα δεν είναι εξοικειωμένοι με βασικούς χειρισμούς επί του πλοίου οι οποίοι αφορούν την ασφάλεια του σκάφους ή την πρόληψη της ρύπανσης ή ότι οι εν λόγω χειρισμοί δεν έχουν εκτελεσθεί.(1) ΕΕ L 319 της 12. 12. 1994, σ. 28.»4. Το παράρτημα IV αντικαθίσταται από το ακόλουθο κείμενο:«ΠΑΡΑΡΤΗΜΑ IVΔΙΑΔΙΚΑΣΙΕΣ ΕΛΕΓΧΟΥ ΠΛΟΙΩΝ(όπως αναφέρεται στο άρθρο 6 παράγραφος 4)1. Αρχές ασφαλούς επάνδρωσης [ψήφισμα του IMO A.481(XII)] και παραρτήματα που περιλαμβάνονται στο έγγραφο για τον ελάχιστο αριθμό ασφαλούς επάνδρωσης (παράρτημα 1) και κατευθυντήριες γραμμές για την εφαρμογή των αρχών ασφαλούς επάνδρωσης (παράρτημα 2).2. Διατάξεις του διεθνούς ναυτιλιακού κώδικα επικίνδυνων εμπορευμάτων.3. Το έγγραφο της Διεθνούς Οργάνωσης Εργασίας (ΔΟΕ): "Έλεγχος των συνθηκών εργασίας επί του πλοίου: κατευθυντήριες γραμμές για τη διενέργειά του".4. Το παράρτημα Ι "Διαδικασίες ελέγχου του κράτους ελλιμενισμού" του ΜΣ του Παρισιού.»5. Το παράρτημα VI τροποποιείται ως εξής:1. Στην εισαγωγή, προστίθεται η ακόλουθη παράγραφος:«Οι τυχαίες βλάβες που προέκυψαν όταν το πλοίο βρισκόταν καθ' οδόν προς τον λιμένα δεν αποτελούν αιτιολογία για να απαγορευθεί ο απόπλους του, εφόσον:1. έχουν ληφθεί καταλλήλως υπόψη οι διατάξεις που περιέχονται στον κανονισμό I/11(γ) της σύμβασης Solas 74 σχετικά με την κοινοποίηση στις αρχές του κράτους της σημαίας, στον οριζόμενο επιθεωρητή ή στον αναγνωρισμένο οργανισμό που είναι επιφορτισμένος με την έκδοση του κατάλληλου πιστοποιητικού 72. πριν από τον κατάπλου του σε λιμένα, ο πλοίαρχος ή ο πλοιοκτήτης υπέβαλαν στην αρμόδια αρχή λεπτομερή στοιχεία σχετικά με τις συνθήκες του συμβάντος και τις βλάβες που υπέστη το πλοίο, καθώς και πληροφορίες σχετικά με την απαιτούμενη κοινοποίηση στις αρχές του κράτους της σημαίας 73. έχουν ληφθεί από το πλοίο κατάλληλα μέτρα επιδιόρθωσης τα οποία ικανοποιούν την αρμόδια αρχή και4. η αρχή έχει βεβαιωθεί, αφού ενημερώθηκε για την περάτωση των επιδιορθώσεων, ότι τα ελαττώμματα που σαφώς αποτελούσαν κίνδυνο για την ασφάλεια, την υγεία ή το περιβάλλον επιδιορθώθηκαν.»2. Το ακόλουθο κείμενο προστίθεται στο σημείο 3:«Ωστόσο, τα ελαττώματα που εμπίπτουν στο πεδίο εφαρμογής της σύμβασης STCW 78 και απαριθμούνται στο κατωτέρω σημείο 3.8 είναι, δυνάμει της σύμβασης αυτής, τα μόνα που αιτιολογούν απαγόρευση του απόπλου.»3. Το ακόλουθο κείμενο προστίθεται στο σημείο 3.2:«13. Σοβαρές ανωμαλίες σε θέματα απαιτήσεων λειτουργίας, όπως περιγράφονται στο τμήμα 5.5 του παραρτήματος Ι του ΜΣ.14. Ο αριθμός, η σύνθεση ή τα πιστοποιητικά του πληρώματος δεν αντιστοιχούν προς το έγγραφο ασφαλούς επάνδρωσης.»4. Το σημείο 3.8 αντικαθίσταται από το ακόλουθο κείμενο:«1. Οι ναυτικοί δεν είναι κάτοχοι πιστοποιητικού, ή του κατάλληλου πιστοποιητικού ή ισχύουσας απαλλαγής ή δεν προσκομίζουν δικαιολογητικό το οποίο να αποδεικνύει ότι έχει υποβληθεί αίτηση χορήγησης θεώρησης στις αρχές της χώρας της σημαίας.2. Μη συμμόρφωση με τις ισχύουσες απαιτήσεις των αρχών του κράτους της σημαίας όσον αφορά την ασφαλή επάνδρωση.3. Μη συμμόρφωση του τρόπου τήρησης φυλακών στη γέφυρα ή στο μηχανοστάσιο με τις απαιτήσεις που έχουν προβλεφθεί για το πλοίο από τις αρχές του κράτους της σημαίας.4. Απουσία κατά την τήρηση φυλακής ατόμου διαθέτοντος τα προσόντα για το χειρισμό του εξοπλισμού που είναι απαραίτητος για την ασφάλεια της πλοήγησης, τη ραδιοεπικοινωνία για την επικοινωνία ασφαλείας ή την πρόληψη της ρύπανσης.5. Οι ναυτικοί δεν προσκομίζουν δικαιολογητικό επαγγελματικής επάρκειας για τα καθήκοντα που τους ανατίθενται σχετικά με την ασφάλεια του πλοίου ή την πρόληψη της ρύπανσης.6. Αδυναμία εξεύρεσης ατόμων επαρκώς αναπαυμένων και σε κατάλληλη από κάθε άλλη άποψη φυσική κατάσταση τα οποία να αναλάβουν την τήρηση των φυλακών στην αρχή του ταξιδίου και στις μετέπειτα αλλαγές φυλακής.»